Пазнавальныя фільмы, у тым ліку па гісторыі, папулярныя ў свеце. Інакш не існавала б такіх каналаў як History, National Geographic ды іншых падобных. Я, напрыклад, люблю фільмы-рэканструкцыі пра перыяды Антычнасці і Сярэднявечча. Пра ХХ ст. гляджу значна менш, бо ангельскі ці амерыканкі погляд зразумелы, прынцыпова ня зменіцца, і бясконца глядзець драму высадкі саюзнікаў ў Нармандыі ў 1944 годзе надакучае. Калі канкрэтна пра Другую Сусветную, мне цікавей было б паглядзець фільмы з гледзішча краінаў балтыйска-чарнаморскга рэгіёну.